Jirgin Kasa Ya Samu Matsala A Hanyarshi Ta Zuwa Abuja Daga Kaduna — Leadership Hausa Newspapers
Jirgin Kasa Ya Samu Matsala A Hanyarshi Ta Zuwa Abuja Daga Kaduna
Jirgin kasa mai lamba SP00003 wanda ya taso daga Kaduna zuwa Abuja, ya gamu da matsalar da ta tilasta mishi tsayawa a garin Jere gab da shiga Abuja, wanda hakan ya sa fasinjojin jirgin suka hasala.
Duk da kokarin ma’aikatan jirgin na kwantar da hankalin matafiyan ya ci tura, inda suka dinga korafi, inda suke ganin wannan wannan sakaci ne kawai daga ma’aikatan jirgin kasan, wasu daga cikin fasinjojin ma suna yin da na sanin hawa jirgin kasan.
Masu kuma suna ganin halin ko-in-kula da ta zame ma ‘yan kasar nan jiki ce ta sa jirgin ya tsaya a kan hanya, wasu kuwa na ganin ana karkatar da kudaden da yakamata ayi amfani da su wajen kula da jirgin kasan ne, inda suke ganin yawan kudin shiga da hukumar jirgin kasar take Tarawa kadai ya isa a dinga kula da lafiyar jirgin.
Wani fasinja kuwa cewa yake yi, yanzu rayuwarsu na cikin hadari tunda inda jirgin ya tsaya jeji ne, inda ya kara da cewa Allah ne kadai zai kare rayuwar su, duk da kokarin hukumar kula da jirgin kasan na kawo wani jirgi da zai kwashi fasinjojin sun kara da bada hakuri da lakawarin kiyaye afkuwar lamarin nan gaba.
Burina In Zama Likitar Yara: Inji Budurwa ‘Yar Shekaru 17 Mai Nakasa
DAGA BIRNIN SIN26 mins ago